OzLabs/hebrew-wiki-articles huggingface dataset:
המצור על טיונוויל

המצור על תיונוויל היה קרב בין צרפת לבין האימפריה הרומית הקדושה במהלך מלחמת הקואליציה הראשונה.

== המצור ==
ב-24 באוגוסט 1792, כוח קואליציוני של 20,000 אוסטרים ו-16,000 חיילים מלוכנים צרפתיים תחת פרידריך וילהלם, נסיך הוהנלוהה-קירשברג נשלח לכבוש את העיירה כדי להוות כגשר בין הגבול האוסטרי-צרפתי לפריז, שכן משם הדרך תיפתח. אך האוסטרים, ובעלי בריתם המלוכנים, כשלו בניסיון להשתלט על העיירה, שבה שהו חיילים בהנהגתו של ז'ורז' פליקס דה ווימפפן, ששבר את המצור בקלות ב-16 באוקטובר. אחד מהחיילים המלוכנים הצרפתיים היה פרנסואה-רנה דה שאטובריאן, שנפצע בקרב.

== סוף דבר ==
לאחר סיום המצור הכריזה הוועידה הלאומית כי היא תקרא לכיכר תיונוויל על שם העיר ורחוב תיונוויל בפריז לאחר הניצחון.

== מורשת ==
לואי-עמנואל נאדין יצר את הדרמה "Siége de Thionville" בשנת 1793. 

==קישורים חיצוניים==

== לקריאה נוספת ==
<div class="mw-content-ltr">
* 
* 
* 
* 
* 
* 
</div>

== הערות שוליים ==

קטגוריה:1792 בצרפת
קטגוריה:אוסטריה: קרבות
נמל התעופה של סביליה

נמל התעופה של סביליה (באנגלית: Seville Airport; בספרדית: Aeropuerto de Sevilla; IATA: SVQ, ICAO: LEZL),<ref></ref> הוא נמל התעופה השישי העמוס ביותר בספרד. זהו נמל התעופה הבין-לאומי הראשי המשרת את מערב אנדלוסיה בדרום ספרד ומחוזות שכנים. לנמל התעופה יש טיסות ל-19 יעדים בספרד ול-55 יעדים ברחבי שאר אירופה וצפון אפריקה,. בשנת 2019 עברו בו 7,544,473 נוסעים. <ref></ref> הוא משמש כבסיס לחברות הלואו קוסט וולינג וריינאייר.<ref></ref> הוא ממוקם כ-10 ק"מ (6.2 מיילים) מזרחית למרכז סביליה, וכ-110 ק"מ (28 מיילים) צפון-מזרחית לקוסטה דה לה לוז. נמל התעופה של סביליה ידוע גם בשם נמל התעופה סן פבלו כדי להבדיל אותו מנמל התעופה הישן יותר של טבלדה, שפעל כנמל תעופה צבאי עד 1990.

== טרמינלים ==
נמל התעופה של סביליה בעל קיבולת של כעשרה מיליון נוסעים בתוכו בשנה. ישנם 23 מקומות חניה למטוסים (כולם מתמרנים עצמיים) ן-16 מהם מרוחקים. בשדה התעופה יש 42 עמדות צ'ק-אין ו-19 שערי עלייה למטוס. הוא הורחב בשנת 1991 עבור האקספו של סביליה ב-'92. בשנת 2013 נפתח בניין חניה חדש בן חמש קומות. בשנת 2019 החלו שיפוצים להגדלת קיבולת שדה התעופה והסתיימו ב-2022. שיפוצים אלו הגדילו את יכולת הטיפול בשדה התעופה משישה מיליון נוסעים בשנה לקיבולת הנוכחית של עשרה מיליון נוסעים בשנה.

בשטח נמל התעופה קיים מפעל איירבוס (San Pablo Sur), מרכז תחזוקה של איירבוס (San Pablo Norte) ומרכז תחזוקה של ריינאייר.מתחם הצ'ק אין
טרמינל המטען
== סטטיסטיקה ==
=== הקווים העמוסים ביותר ===
{| class="wikitable sortable" width="align="
!דרגה
! עיר
! נוסעים (2013)
! נוסעים (2014)
! חברות תעופה
|-
| 1
| ברצלונה
| 787,402
| 808,888
| וולינג, ריינאייר
|-
| 2
| פריז
| 336,458
| 351,623
| וולינג, טראנסאוויה צרפת, ריינאייר
|-
| 3
| מדריד
| 241,069
| 244,619
| איבריה אקספרס
|-
| 4
| מיורקה
| 198,564
| 239,423
| אייר אירופה, וולינג, ריינאייר
|-
| 5
| לונדון
| 195,480
| 236,250
| איזיג'ט, בריטיש איירווייז, ריינאייר
|-
| 6
| טנריפה
| 190,044
| 185,756
| אייר אירופה, וולינג, ריינאייר
|-
| 7
| גראן קנריה
| 177,580
| 177,977
| אייר אירופה, וולינג, ריינאייר
|-
| 8
| בילבאו
| 149,691
| 144,249
| וולינג
|-
| 9
| רומא
| 104,877
| 138,749
| וולינג, ריינאייר
|-
| 10
| בריסל
| 98,758
| 133,004
| בראסלס איירליינס, ריינאייר
|}

== תחבורה קרקעית ==
=== תחבורה ציבורית ===
קו התחבורה העירוני של Seville Airport Express מחבר את תחנת האוטובוס פלאזה דה ארמאס, במרכז העיר עם נמל התעופה. יש לו תחנות ביניים בנקודות אסטרטגיות של העיר, לרבות תחנת הרכבת AVE של סנטה ג'וסטה . כל הנסיעה אורכת כ-40 דקות. אוטובוסים פועלים מ-04.30 עד 00.45. <ref></ref>

==קישורים חיצוניים==
* 

== הערות שוליים ==

קטגוריה:ספרד: שדות תעופה
קטגוריה:סביליה: מבנים
קטגוריה:דפים עם תרגומים שלא נסקרו
Blue (שיר של V)

"Blue" (בעברית: "כחול") הוא שיר של הזמר הדרום קוריאני V מ-BTS מתוך אלבום הבכורה שלו Layover. הוא פורסם ב-8 בספטמבר 2023 דרך חברת התקליטים ביג היט מיוזיק. השיר נכתב על ידי אבסנט כרוניקלס, , ופארק ג'ינסו, והופק על ידי אבסנט כרוניקלס ופארק ג'ינסו.

== וידאו קליפ ==
לשיר צורף וידאו קליפ ב שבו נראה V מסתובב ומחפש מישהו. הוא דופק על דלת דירה ונהיה יותר ויותר חסר סבלנות עם כל דפיקה ושיחת טלפון שלא נענת. הוא מחפש בעציצים מפתח רזרבי לדירה, מסתובב עוד קצת, ואז חוזר לאותו בניין ויושב על נדנדה בחוץ, נראה מלנכולי מכיוון שהחיפוש שלו לא צלח. ברקע, אישה משחררת כלב קטן (כנראה של V) מרצועה והוא רץ לעברו.
== מיקומי שיא ==

== קישורים חיצוניים ==

קטגוריה:שירי 2023
קטגוריה:שירים באנגלית
קטגוריה:שירים בקוריאנית
קטגוריה:שירים מרובי שפות
My Mine

My Mine היא להקת איטלו דיסקו איטלקית שיוסדה בטרני ופעלה בשנות השמונים של המאה העשרים באיטליה וברחבי העולם.

==היסטוריה==
את הלהקה ייסדו ב-1982 קרלו מאלאטסטה, דנילו רוסאטי וסטפנו מיצ'אלי שנהגו לצאת למועדוני ריקודים בעיר הולדתם ושם הכירו.
הם הבינו כי את אהבתם למוזיקה ניתן ליישם גם באופן עצמאי והקימו להקה. בתחילה ניגנו בסגנון פאנק ובהדרגה עברו לעבר האיטלו דיסקו, והופיעו באזור מגוריהם. לאחר מכן צברו ניסיון והחלו להופיע ברומא. הם הוחתמו בפולידור רקורדס.

הלהיט הגדול ביותר שלהם, "Hypnotic Tango", הגיע לצמרת הגבוהה של מצעדי הפזמונים של שנת 1983 באיטליה, בבריטניה, ביפן, בספרד, בגרמניה, בצרפת ובארצות הברית.

לאחר שזכו בתודעה בבריטניה, הוחתמו ב-1984 על ידי Memory Records. אנשי הלייבל החדש גרמו לעזיבת דנילו רוסאטי, הקלידן המקורי, ומינו לראש הלהקה את דארן ט' האץ', זמר ודוגמן אנגלי, שהיה לפרצוף הלהקה בפרסומים ברחבי העולם. הם החליטו כי יש צורך בזמר עם מבטא בריטי והסבו את סטפנו מיצ'אלי, הסולן המקורי, לשמש כזמר קולות ב'.

בשיאם, מדונה הצעירה, הייתה זמרת החימום שלהם. בין היתר בהופעות במסגרת MTV.

הלהקה התפרקה בשנת 1987 לאחר התגלעות מחלוקות אמנותיות עם מנהלי חברת התקליטים שבה היו חתומים.

===הקמה מחדש===

הלהקה הוקמה מחדש על ידי שניים ממייסדיה (דנילו רוסאטי וקרלו מאלאטסטה) בשנת 2016 והופיעה בעיקר באיטליה עם סולנית חדשה בשם אילארה מליס. הלהקה שחררה שני שירים חדשים ובהם קליפ לאחד מהשירים. ב-2018 עזבה הסולנית את הלהקה. 

בספטמבר של 2023, עת חגג להיטם הגדול ביותר 40 שנה, הוציאו הלהקה בציוות עם DJ בני בנאסי ואלברטינו רמיקס שזכה בתוך חודש למעל ל-400,000 השמעות. הלהקה הודיעה כי ב-2024 תשחרר מיני-אלבום בציוות עם AbNormal Music והמפיק האיטלקי D4D (ג'יובאני דה רוסה).

== חברים ==
* סטפנו מיצ'אלי - סולן, נגן קלידים וחצוצרה (1982–1986)
* קרלו מאלאטסטה - שירה וקלידים (1982–1986, 2016–הווה)
* דנילו רוסאטי - קלידים, מקצב, תופים (1982–1986, 2016–הווה)
* דארן ט' האץ' - סולן ותופים (1984–1986)
* אילאריה מליס - סולנית (2016–2018)

== אלבומים ==
* 1985: Stone
* 1986: Can Delight (יצא רק ביפן בה נהנתה הלהקה משיא הצלחתה)

==קישורים חיצוניים==

קטגוריה:להקות איטלקיות
סויוז TMA-16M

סויוז TMA-16M (ברוסית:Союз TMA-16M) היא חללית סויוז ששוגרה לחלל ב-27 במרץ 2015 מקוסמודרום בייקונור ונחתה ב-12 בספטמבר 2015. החללית שוגרה למפגש עם תחנת החלל הבינלאומית כשעל סיפונה 3 אנשי צוות שהתווספו למשלחת מס' 43 לתחנת החלל הבין-לאומית.

==הצוות==
* גנאדי פדאלקה - מפקד
* מיכאיל קורניינקו - מהנדס טיסה (בהמראה)
* סקוט קלי - מהנדס טיסה (בהמראה)
* אנדראס מוגנסן - מהנדס טיסה (בנחיתה)
* אידין אאימבטוב - מהנדס טיסה (בנחיתה)

===צוות גיבוי===
* אלכסיי אובצ'ינין - מפקד
* סרגיי וולקוב - מהנדס טיסה
* ג'פרי ויליאמס - מהנדס טיסה

==תיאור המשימה==
חללית "סויוז TMA-16M" שוגרה ב-27 במרץ 2015 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה.

החללית התחברה למודול "פואיסק" של תחנת החלל הבין-לאומית כעבור 6 שעות. באותה עת בתחנת החלל שהתה משלחת מס' 43 בפיקוד טרי ורטס. צוות חללית כלל קורניינקו וסקוט שהגיעו לתחנת החלל לשייה במשך של כשנה.

צוות החללית הצטרף למשלחת מס' 43 לתחנת החלל הבין-לאומית שהחלה לפעול ב-11 במרץ. בהמשך הם היו חלק של משלחת מס' 44.

"סויוז TMA-16M" נשארה מחוברת לתחנת החלל כחללית חירום.

ב-27 במרץ חללית נותקה מתחנת החלל וכעבור כ-6 שעות חוברה מחדש הפעם למודל "זבזדה".

ב-12 בספטמבר 2015 החללית התנתקה מתחנת החלל וחזרה לכדור הארץ. הנחיתה בוצע ללא בעיות מיוחדות וחללית נחתה בשטח קזחסטן. בנוסף לפדאלקה בחללית היו אנדראס מוגנסן מדנמרק ואידין אאימבטוב מקזחסטן שהיגעו בחללית סויוז TMA-18M כ-8 ימים לפני זה. מיכאיל קורניינקו וסקוט קלי נותו בתחנת החלל להמשך פעילות.

==קישורים חיצוניים==

* [http://www.spacefacts.de/mission/english/soyuz-tma-16M.htm מידע על הטיסה]
* [https://www.russianspaceweb.com/iss_soyuz_tma16m.html תיאור המשימה]

קטגוריה:תוכנית סויוז
קטגוריה:2015 ברוסיה
טומה (גבינה)

גבינת טומה של [[סרדיניה]]
טוֹמָה (באיטלקית: Toma) היא גבינה איטלקית רכה או חצי קשה מחלב פרה, ידועה באיכויות ההתמוססות המצוינות שלה. היא מיוצרת בעיקר בואל ד'אוסטה (כלומר עמק אאוסטה וזו אחת מההתמחויות של המחוז)<ref name="anderson"></ref> ובאזורי פיימונטה בצפון מערב איטליה. תומה משתנה בהתאם לאזור ולמקום הייצור, וקשורה קשר הדוק לטום הצרפתית.

לזן Toma piemontese מפיימונטה יש מעמד של כינוי מקור מוגן על פי התחיקה של האיחוד האירופי, בעוד שה-Toma di Gressoney או Tomme de Gressoney (בצרפתית), המיוצרים בעמק גרסוני (Gressoney-Saint-Jean), מוכרים רשמית כ"מוצר מזון חקלאי מסורתי (prodotto agroalimentare tradizionale) בקיצור PAT ונכללים ב"ארון קטלוג הטעמים" של מאכלי מורשת.

הטומה אינה נפוצה במיוחד במרכז ובדרום איטליה, כאשר מחוז בזיליקטה היא היצרנית העיקרית היחידה. גם ה-Toma Lucana מוכרת כ-PAT.<ref></ref>

תכולת שומן של הגבינה יכולה להגיע ל-45%-52%.

== סוגי טומה ==
חלק מגבינות הטומה קיבלו את תעודת כינוי מקור המוגן (DOP), אחרות את ציון "מוצר המזון האיטלקי המסורתי" (PAT), ואחרות התפרסמו, מבלי שעדיין קיבלו אישור רשמי. להלן רשימה קצרה:
* Toma di Balme (הכרת מזון איטי)
* תומה די גרסוני (הכרת PAT)
* תומה דל מוטארונה
* טומה פיימונטה (הכרת PDO)
* Toma Lucana (הכרת PAT)
* Toma dël lait brusc (הכרת PAT והכרת מזון איטי)

== ראו גם ==
* טום
* רשימת גבינות

== קישורים חיצוניים ==

* [https://web.archive.org/web/20061017175429/http://www.milkonline.com/fiera/cheese/disciplinari/Toma%20Piemontese.htm תקנות ייצור] (באיטלקית)
== הערות שוליים ==

קטגוריה:גבינות איטלקיות
בופור (גבינה)

בופור (בצרפתית: Beaufort) היא גבינה מוצקה שמיוצרת מחלב פרה גולמי וקשורה למשפחת גבינת הגרוייר.<ref></ref> היא גבינה אלפינית מסוג שווייצרי, שמיוצרת בבופורטן (Beaufortain), עמק טארנטז (Vallée de la Tarentaise) ומוריין (Maurienne), שממוקמות באזור סבואה של האלפים הצרפתיים.<ref name="fromage-beaufort1"></ref>

== סוגים ==
ישנם שלושה סוגים של גבינת בופור:
* בופור ד'אטה (בופור קיץ)
* בופור ד'אלפאז' (מיוצרת בבקתות אלפיניות באלפים בשטחי מרעה גבוהים)
* בופור ד'איבר (בופור חורף)

== מצב ב-AOC ==
בופור הוכרה לראשונה ככינוי מקור מבוקר (AOC) בשנת 1968.<ref name="INOA_Fiche"></ref> <ref></ref>

== הכנה וייצור ==
הבופור מיוצרת כאמור בבופורטן (Beaufortain), בחלקים מעמק טארנטז (Vallée de la Tarentaise) ובמוריין (Maurienne), באזור של כ-4,500,000 דונם של אזור מחוז סבואה.

הגבינה מיוצרת באמצעות 11 ליטר חלב לכל קילו גבינה. החלב המשמש בחלק פרות מהגזעים Tarine או Abondance הרועות בהרי האלפים.

לייצור בופור, החלב מחומם תחילה ולאחר מכן ניצוק לחישוק או תבנית עץ בוק המעניקה לגבינה את צורתה הקעורה הייחודית. לוחצים על החישוק (מכבש) במשך 24 שעות, מוציאים את גלגל הגבינה הגולמית, מצננים אותה במשך עוד 24 שעות. לאחר הקירור הזה, מהיא כבר ספוגה במלח והיא מאוחסנת על מדפי עץ אשוח למשך חודש עד חודשיים. בחלק זה של התהליך, צד אחד של הגבינה מומלח ביד כל בוקר, ואז הופכים ומעסים אותה אחר צהריים. לאחר שקליפת הגבינה הגיעה לרמת בשלות, הגבינה ממשיכה להבשיל במריחה בתערובת הנקראת morge שמייצרת את טעמה החזק ואת הקליפה הצהובה החיוורת.<ref>Fox, Patrick. Cheese: Chemistry, Physics and Microbiology. p. 200.</ref> לאחר מכן, הגבינה המוכנה חייבת להתיישן במשך 6–12 חודשים, או אפילו יותר, במרתף הרים קריר.
<gallery mode=packed>
Fabrication_du_Beaufort_(4).jpg|חימום החלב
Fabrication_du_Beaufort_(5).jpg|הקרשת החלב
Fabrication_du_Beaufort_(6).jpg|חיתוך למנות
Fabrication_du_Beaufort_(11).jpg|עירבוב החלב
Fabrication_du_Beaufort_(21).jpg|מסה של גבינה קרושה מורמת בבד פשתן
Fabrication_du_Beaufort_(22).jpg|
Fabrication_du_Beaufort_(29).jpg|יציקה בתבנית עגולה מעץ בוק
Fabrication_du_Beaufort_(33).jpg|כבישה
Beaufort_dans_la_cave_de_la_coopérative_laitière_de_Moûtiers_(2).jpg|הבשלת הבופור
</gallery>

== טעם ומרקם ==
גבינת הבופור היא צהובה חיוורת, בעלת מרקם חלק וקרמי וחסרה חורים כמו גבינות אחרות בסגנון גרוייר, קומטה, Vacherin Fribourgeois או אמנטל. לבופור יש גם ארומה מאוד מובחנת, שמתוארת לפעמים כחזקה או בחריפות קלה ומזכירה את שטחי המרעה שעליהם רועות הפרות מגזע Tarentaise ו-Abondance כדי לספק את החלב המשמש לגבינה. הבופור משמש בדרך כלל להכנת פונדו, כיוון שהיא נמסה בקלות. זוהי אחת מהגבינות הרבות המשתלבות היטב עם יין לבן, בופור נצרך לעיתים קרובות עם דגים, במיוחד אלתית.

== ראו גם ==
* רשימת גבינות – רשימת גבינות לפי מקום המוצא

== קישורים חיצוניים ==

* [https://web.archive.org/web/20121105181735/http://www.fromage-beaufort.com/uk/index.aspx האתר הרשמי של Syndicat de Défense du Fromage Beaufort] (איגוד ההגנה על גבינות בופור)
== הערות שוליים ==

קטגוריה:גבינות צרפתיות
קטגוריה:גבינות קשות
פשע זוועה

פשע זוועה הוא הפרה של החוק הפלילי הבינלאומי הנופל מבחינה היסטורית תחת שלושה פשעים בינלאומיים המוגדרים בחוק. ובהם: רצח עם, פשעי מלחמה ופשעים נגד האנושות.
טיהור אתני נתפס כפשע זוועה רביעי על ידי חוקרים משפטיים וארגונים חוץ ממשלתיים בינלאומיים הפועלים בתחום, למרות שזה טרם הוכר כפשע בפני עצמו לפי החוק הבינלאומי.

==פשע נגד האנושות==

פשע נגד האנושות הוא מונח במשפט הבינלאומי הפומבי המתאר תקיפה רחבה או שיטתית של אוכלוסייה אזרחית, לרוב רצח המוני, הגליה או שעבוד.
פשע נגד האנושות נחשב לעבירה הפלילית החמורה ביותר.
המונח הוגדר רשמית בכתבי אישום במשפטי נירנברג בשנת 1945, שבהם עמדו למשפט פושעים נאצים על חלקם בשואה ובפשעים נוספים.

==רצח עם==

רֶצַח עַם (אנגלית: גֵ'נוֹסַיְיד (Genocide); החלופה התקנית לפי האקדמיה ללשון העברית: הַשְׁמָדַת עַם) הוא ניסיון מכוון של שלטון להשמיד קבוצה חברתית מסוימת – עם, קבוצה לאומית, אתנית או קבוצה דתית. את המונח רצח עם טבע רפאל לֶמְקין, משפטן יהודי-אמריקני. בהשפעתו נחתמה בדצמבר 1948 אמנת האו"ם בדבר מניעתו וענישתו של הפשע השמדת עם, שאושררה בינואר 1951 על ידי כלל חברות האו"ם.

==פשע מלחמה==

פשע מלחמה (או בשם הרשמי יותר: "הפרה של חוקי ו/או מנהגי המלחמה") הוא הפרה חמורה של דיני הלחימה של המשפט הבין-לאומי על ידי אדם או קבוצת אנשים, אנשי צבא או אזרחים. בשל חומרת ההפרה, מוטלת אחריות פלילית על מבצעי הפשעים וניתן להעמידם לדין.

==טיהור אתני==

טיהור אתני, לפי הגדרתו הרשמית של האו"ם, הוא הפיכת אזור להומוגני מבחינה אתנית, באמצעות שימוש בכוח או בהפחדה להוצאת אנשים מקבוצה אתנית או דתית אחרת מאזור נתון.

על אף שטיהור אתני מתבצע בעיקרו באמצעות גירוש וסילוק (טרנספר), במקרים רבים הוא גולש גם למעשי טבח. ההבדל אפוא בין טיהור אתני לבין רצח עם הוא בכוונה שעומדת מאחורי מעשי הטבח: בעוד שברצח עם מעשי הטבח הם מתוכננים ומהווים חלק מתוכנית כוללת, הרי שבטיהור אתני הם מקומיים, ונובעים בדרך כלל משנאה ומתחושות נקם.

==הערות שוליים==

קטגוריה:פשעים
קטגוריה:משפט בין-לאומי
החלטה 2712 של מועצת הביטחון של האו"ם

החלטה 2712, שאושרה במועצת הביטחון של האומות המאוחדות ב-15 בנובמבר 2023 במהלך מלחמת חרבות ברזל, קוראת להפוגות הומניטריות ולמסדרונות הומניטריים ברצועת עזה.

בהחלטה תמכו 12 מתוך 15 המדינות החברות במועצת הביטחון, תוך הימנעות של רוסיה, הממלכה המאוחדת וארצות הברית, אשר נמנעה מלממש את זכות הווטו שלה במועצת הביטחון.

== רקע ==

כתוצאה מהמתקפה, הכריזה ישראל על תחילתה של מלחמת חרבות ברזל.

==ראו גם==
* החלטה ES-10/21 של העצרת הכללית של האו"ם
* מלחמת חרבות ברזל

==קישורים חיצוניים==

== הערות שוליים ==

קטגוריה:יחסי ארצות הברית – ישראל
קטגוריה:2023 בישראל
קטגוריה:יחסי הרשות הפלסטינית – ישראל
קטגוריה:2023 בפוליטיקה
2712
אבראהים קוסייעה

אבראהים קוסייעה (בערבית: إبراهيم قصيعة, בתעתיק מדויק: אבראהים קציעה; 7 בדצמבר 1991 – 14 בנובמבר 2023) היה שחקן כדורעף פלסטיני. שיחק במועדון הכדורעף הפלסטיני א-סדאקה ובנבחרת פלסטין בכדורעף.

== קריירה ספורטיבית ==
במשחקי אסיה שנערכו בנינגבו, הרפובליקה העממית של סין בספטמבר 2023 סיים במקום 17 בכדורעף חופים.

== מותו ==
ב-14 בנובמבר 2023, במהלך מלחמת חרבות ברזל, נהרג קוסייעה בתקיפה אווירית ישראלית על מחנה הפליטים ג'באליה יחד עם חברו לקבוצה ולנבחרת חסן זועייתר.

==קישורים חיצוניים==

* [https://beach.volleybox.net/nl/ibrahim-qassiya-p173550 אבראהים קוסייעה], באתר beach.volleybox.net

==הערות שוליים==

קטגוריה:שחקני כדורעף פלסטינים
קטגוריה:שחקני כדורעף חופים פלסטינים
קטגוריה:פלסטינים שנולדו ב-1991
קטגוריה:פלסטינים שנפטרו ב-2023
קטגוריה:עזתים שנהרגו במלחמת חרבות ברזל
ליבארו

תווית ליבארו מחלב גולמי (לא מפוסטר)
ליבארו (בצרפתית: Livarot) היא גבינה צרפתית מאזור נורמנדי,<ref name="Rae 2015"></ref> שמקורה בקומונה ליבארו, הגבינה מוגנת באמצעות כינוי מקור מבוקר (AOC)<ref name="The New York Times 2018"></ref> מאז 1975.

== ייצור ==
זוהי גבינת קליפה רכה, חריפה ושטופה העשויה מחלב פרה מגזע נורמנד (Normande). המשקל התקין לכיכר (גלגל) גבינת ליבארו הוא 450 גרם, אם כי היא מגיעה גם במשקלים אחרים. היא נמכרת בצורה גלילית עם קליפה בצבע התפוז, עטופה ב-3 עד 5 טבעות של סוף מיובש (Typha latifolia). מסיבה זו, היא כונתה 'קולונל', מכיוון שטבעות הסוף המיובש דומות לפסים על מדי קולונל. לפעמים משתמשים גם בנייר ירוק. צבעו הכתום מגיע ממקורות שונים בהתאם ליצרן, אך לרוב הוא אנאטו, החיידק Brevibacterium linens משמש בתסיסה. הייצור ב-1998 היה 1,101 טון, ירידה של 12.2% מאז 1996. רק 12% מגבינת הליבארו עשויה מחלב גולמי, כלומר לא מפוסטר. התקופה האופטימלית שלה לצריכה מתפרסת ממאי עד ספטמבר לאחר התיישנות בין 6 לבין 8 שבועות, אך היא מצוינת כבר ממרץ ועד דצמבר.

==לקריאה נוספת ==

<div class="mw-content-ltr">
* Véronique Herbaut, Le livarot - De la viande de l'ouvrier au sélect colonel, Sainte-Marguerite-des-Loges, éditions BVR, 2010, 124 p. <small>()</small>
* Jacques Harivel et Véronique Herbaut,, Sainte-Marguerite-des-Loges, éditions BVR, 2008, 112 <abbr>p.</abbr> <small>( et 2-9524133-3-9, OCLC 470687707, BNF 41402668)</small>
* Kazuko Masui et Tomoko Yamada (<abbr>trad.</abbr> de l'anglais par Emmanuelle Pingault, Véronique Dumont, <abbr>préf.</abbr> Joël Robuchon, <abbr>photogr.</abbr> Yohei Maruyama), [« French cheeses »], Paris, Gründ, <abbr>coll.</abbr> « Le spécialiste », 2012, 288 <abbr>p.</abbr> <small>( et 2-324-00164-0, OCLC 795467232, BNF 42654401)</small>, <abbr>p.</abbr> 187.
</div>

== קישורים חיצוניים ==

* [http://www.normandie-heritage.com/spip.php?article340 ליבארו, הגבינה העתיקה ביותר בנורמנדי]

== הערות שוליים ==

קטגוריה:גבינות צרפתיות
יוסף אמין

יוסף ואלי פאא'ק אמין (בגרמנית: Youssef Wali Faeq Amyn, בערבית: يوسف والي فائق أمين; נולד ב-21 באוגוסט 2003 באסן שבגרמניה) הוא כדורגלן עיראקי-גרמני המשחק בעמדת קשר הכנף בקבוצת איינטרכט בראונשווייג מהבונדסליגה השנייה ובנבחרת עיראק.

== קריירת מועדונים ==
אמין נולד באסן שבגרמניה להורים כורדים מסולימאניה. הוא גדל במחלקות הנוער של TuS קוורנבורג, בוכום, בורוסיה דורטמונד וויקטוריה קלן. הוא ערך 35 הופעות ליגה במדי הקבוצה הבוגרת של ויקטוריה קלן במסגרת הליגה הגרמנית השלישית, בהן הבקיע חמישה שערים.

ב-1 בספטמבר 2022 חתם בפיינורד מליגת העל ההולנדית, ושיחק במחלקת הנוער של המועדון.

ב-18 ביולי 2023 חתם אמין על חוזה לשנתיים באיינטרכט בראונשווייג מהבונדסליגה השנייה. ב-17 בספטמבר ערך את הופעת הבכורה שלו במועדון, בהפסד 3-0 להרטה ברלין במסגרת המחזור השישי בליגה לעונת .

== קריירה בינלאומית ==
אמין שיחק בנבחרת גרמניה עד גיל 19.

נכלל בסגל נבחרת עיראק עד גיל 20 לטורניר גביע העולם עד גיל 20 לשנת 2023, וערך שלוש הופעות בטורניר.

ב-16 בנובמבר 2023 ערך אמין את הופעת הבכורה שלו בנבחרת עיראק, בניצחון 5-1 על נבחרת אינדונזיה במסגרת מוקדמות מונדיאל 2026. במשחק זה הבקיע את שער הבכורה שלו בנבחרת.

נכלל בסגל עיראק לטורניר גביע אסיה 2023.

נכלל בסגל הנבחרת האולימפית של עיראק לטורניר הכדורגל באולימפיאדת פריז (2024).

== קישורים חיצוניים ==

== הערות שוליים ==

קטגוריה:כורדים עיראקים
קטגוריה:כדורגלנים כורדים
קטגוריה:כדורגלנים עיראקים
קטגוריה:קשרי כדורגל עיראקים
קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני ויקטוריה קלן
קטגוריה:כדורגלני איינטרכט בראונשווייג
קטגוריה:כדורגלני נבחרת עיראק
קטגוריה:כדורגלני גביע אסיה 2023
קטגוריה:כדורגלנים עיראקים באולימפיאדת פריז (2024)
קטגוריה:גרמנים שנולדו ב-2003
ערבסאלים

עַ֫רַבְּסַאלִ֫ים (בערבית: عربصاليم; תעתיק מדויק: ערבצאלים)<ref>معجم قرى جبل عامل - الشيخ سليمان ظاهر - الجزء الثاني صفحة 88 - מילון הכפרים ג'בל עמל - שייח' סולימאן ד'אהר - חלק שני, עמ' 88</ref> הוא כפר לבנוני בנפת נבטיה במחוז נבטיה כ-10 ק"מ צפונית לעיר נבטיה, בגובה, ממוצע של כ-600 מטר מעל פני הים.

== גאוגרפיה ==
הכפר פרוס מדרום לצפון, לאורך שרשרת גבעות המשקיפות מערבה על אזור נבטיה ועל הים התיכון. שטח הכפר הוא כ-3,586 דונם<ref name=":0"></ref> והוא מפורסם בגידול עצי זית. בשל המבנה הטופוגרפי, הכפר אינו יכול להתפרס מזרחה או מערבה.

== מקור השם ==
ישנם מספר הסברים אפשריים למקור השם:
* השם נגזר מהמלה הערבית: צָלִים (صليم) כלומר איש בריא וחזק, והכוונה היא שגרים שם תושבים בריאים וחזקים.
* הכפר קרוי על שם איש קדוש בשם "סלים" (יש אומרים שהיה יהודי), שמקאם עתיק על שמו נמצא בכפר.
* בהקשר לזה, יש סברה שמדובר באחד משמות האל בשפה כנענית עתיקה: "רַבּ סָלִים" (رب سليم) – אל השלום.<ref></ref>
* על פי מקורות יהודיים, בכפר זה נקבר בצלאל בן אורי, חברו של אהליאב בן אחיסמך לבניית המשכן, שנקבר בכפר הסמוך, סוג'וד.<ref name=":2"></ref>

== היסטוריה ==
החורבות שבכפר ובסביבתו מתוארכות לתקופה הרומית. "גשר סית (גברת) זוביידה" (جسر الست زبيدة) קיים על הדרך שבין ערבסאלים לכפר חבוש. לפי המסורת מדובר בזוביידה, שהייתה אשתו של הח'ליף העבאסי הארון א-רשיד והיא זו שהורתה במאה השמינית, על הקמת תעלה להובלת מי מעיין א-טאסה (الطاسة) אל הגשר.

בכפר יש מערה בשם "מערת דרידריה" (مغارة الدريدرية) שבה נמצאו כלי חרס וכלי נשק מהתקופה הרומית, ובשני מקומות בכפר, "מצודת אל-מַ֫ארֶד" (قلعة المارد) ו"ד֗הר חסן" (ضهر حسن), ישנם שרידי מבנים מהתקופה העבאסית.

בשנת 1956 פקדה רעידת אדמה עזה את הכפר ובין היתר נהרס גם מסגד הכפר.

== מים ==
הכפר ערבסאלים נמצא מעל "הברך" שבמסלול נהר זהראני (מוצאו בצפון ומתחת לכפר הוא פונה מערבה לים התיכון). ערב-סלים היה הראשון מבין כפרי האזור שהקים (בשנת 1936) מערכת לשאיבת מים מהנהר זהרני, שזורם למרגלותיו.

== אוכלוסייה ==
בשנת 2015 מנתה אוכלוסיית הכפר מונה כ-6,600 נפש.<ref name=":0" /> מאז שנת 1990 עלה מספר התושבים בכ- 315%.<ref name=":0" />

מוערך שכ-20% מתושבי הכפר עובדים במדינות המפרץ.

בכפר יש כ-1,000 בתים.<ref name=":1"></ref>

== מלחמת לבנון הראשונה ==
על פי מידע מודיעיני מוקדם, ערבסאלים הייתה מבוצרת ומאורגנת להגנה. ב־7 ביוני 1982 בשעה 14:00 הגיע כוח של חטיבה 500 לכפר והוא נמצא ריק מכל אויב.

ב־18 בפברואר 1985 נפל אל"ם אברהם חידו בקרב עם מחבלים שטמנו לו מארב בגשר ערבסאלים.<ref name=":1" />

== בצלאל בן אורי ==
בעיתון "שערים" הופיעה כתבה בשנת 1958 על אודות קברו של בצלאל בן אורי בכפר ערב-סאלים ועל קברו של אהליאב בן אחיסמך בכפר סוג'וד: <ref name=":2" />

==קישורים חיצוניים==

== הערות שוליים ==

קטגוריה:מחוז א-נבטיה: יישובים
נפשאטל (גבינה)

נפשאטל (בצרפתית: Neufchâtel) היא גבינה רכה, מעט פירורית, המבשילה בעובש, ווגבינה זו בעלת מרקמים רכים, קרמיים וטעמי חמאה מיוצרת באזור נפשאטל-אן-ברי (Neufchâtel-en-Bray) בנורמנדי. היא אחד מסוגי הגבינה העתיקים ביותר בצרפת. מאמינים שייצורו מתוארך עוד למאה ה-6 לספירה, עוד באימפריה הפרנקית. היא נראית דומה לקממבר ולברי, עם קליפה יבשה, לבנה ואכילה, אבל טעמה מלוח וחד יותר.<ref></ref> שלא כמו גבינות אחרות רכות-לבנות-קליפה, לנפשאטל יש מרקם גרגירי.<ref></ref> היא נמכרת בדרך כלל בצורות לב אבל מיוצרת גם בצורות אחרות, כמו בולי עץ וקופסאות. היא מתבגרת בדרך כלל במשך 8–10 שבועות ומשקל כיכר הוא בסביבות 100–600 גרם.

אין לבלבל את מוצר AOC זה עם הגרסה האמריקאית של הגבינה, שהיא גבינה המיוצרת באחוז שומן נמוך יותר, תכולת לחות גבוהה יותר, חלופה לא מיושנת לגבינת שמנת האמריקאית.

== היסטוריה ==
נפשאטל היא העתיקה ביותר מבין הגבינות הנורמניות, שכנראה יוצרה כבר במאה ה-6,<ref name=":0">Christian Janier, Le fromage, Lyon, Stéphane Bachès, 2014, 175 <abbr>p.</abbr> (), <abbr>p.</abbr> 130.</ref> וידוע כי יוצרה בין 1050<ref>Le Boués-Jaun <abbr>no</abbr> 27 septembre 1978</ref> לבין 1543.<ref name=":0" /> סיפורים מספרים שנערות צעירות הציעו גבינות בצורת לב לחיילים אנגלים כדי להראות את חיבתן בתקופת פסטיבלי סוף השנה במהלך מלחמת מאה השנים. במהלך המאה ה-17 היא נשלחה לפריז ורואן, ויוצאה לבריטניה הגדולה.

בשנת 1880, איסידור לפבר, חקלאי, בנה מחלבה בנסל-הודנג בצפון מערב צרפת, שם יכול היה לעצב ולהבשיל גבינות מתוצרת החקלאים בסביבה. בין המפיצים של לפבר היו חנויות כמו הרודס.

תו איכות הוענק לנפשאטל מ-1949 עד 1953. בשנת 1957 הקימה האספה החקלאית של מחוז נפשאטל פדרציה להגנה על איכות הגבינה, ופעלה לדרישה לקבלת appellation d'origine contrôlée (AOC, "כינוי מקור מבוקר"). הדבר הוכנס לחוק ב-3 במאי 1969 ושונה ב-29 בדצמבר 1986.<ref></ref> ה-AOC נבדק שוב ב-2006 תחת בדיקה מעמיקה יותר, ומאז נדרש ש-65% מהפרות מפיקות החלב לגבינה זו תהיינה מגזע נורמנד.

ייצור הגבינה ירד לאחר מלחמת העולם השנייה. בשנת 1993 היו 31 חוות ומפעל אחד שייצר 45% מכלל גבינת הנפשאטל. 

== צורות ==
ישנן שש צורות שונות של נפשאטל:
* Carré-קארה (בצורת ריבוע), (100 <abbr>גרם</abbr>)
* Briquette-לבנה (בצורת לבנה), (100 <abbr>גרם</abbr>)
* בונדון או בונד (בצורת צריבה או תקע), (100 <abbr>גרם</abbr>)
* לב-Cœur (בצורת לב), (200 <abbr>גרם</abbr>)
* בונד כפול (בצורת תקע כפול, כפול ממשקל בונדון), (400 גרם)
* Grand cœur או gros cœur (בצורת לב גדול, פי שלושה ממשקל ה- cœur), (600 גרם)

== "נפשאטל" בארצות הברית ==
בשנת 1872, וויליאם לורנס, רפתן ניו יורקי מהעיירה צ'סטר, יצר את גבינת השמנת האמריקאית הראשונה כתוצאה מהוספת שמנת למתכון המסורתי של נפשאטל.<ref>Jeffrey A. Marx, "The Days Had Come of Curds and Cream": The Origins and Development of Cream Cheese in America, in Journal of Food, Culture and Society, Vol. 15, Issue 2, June 2012.</ref>

נפשאטל האמריקאית רכה יותר מגבינת שמנת רגילה בשל השומן הנמוך ב-33% בערך ותכולת הלחות הגבוהה שלה.<ref>. Shows it contains less fat and more moisture.</ref> <ref></ref> בשל תכולת שומן מופחתת זו היא נמצאת ברוב חנויות המכולת כחלופה מופחתת שומן לגבינת שמנת.

== ראו גם==
* רשימת גבינות

== קישורים חיצוניים ==

== הערות שוליים ==

קטגוריה:גבינות צרפתיות
טירת מונטה כריסטו

טירת מונטה כריסטו (בצרפתית: Château de Monte-Cristo) היא טירה בצרפת, שנבנתה לפי הזמנתו של אלכסנדר דיומא האב ונועדה לשמש למגוריו ולמקום בו יוכל להתרכז בכתיבה.

הטירה נבנתה בין השנים 1844–1847 על ידי האדריכל היפוליט דוראן בפארק בגודל תשעה דונמים, בסגנון אנגלי, בפורט-מארלי, איבלין. המבנה הוקם בסגנון נאו-רנסאנס עם שלוש קומות מעל קומת הקרקע והמרתפים. על הכן של דלת הכניסה, ניצב שלט האצולה עם שלושה נשרים של ממשפחת דייווי דה לה פאיטרי, שאליה השתייך דיומא, מלווה במוטו האישי של המחבר: "J'aime qui m'aime".

== ארמון ד'איף ==
ארמון ד'איף
בחלק מהקרקע היה אגם קטן ובמרכזו אי מלאכותי, עליו הוקם ארמון בן שתי קומות בנוי מלבנים אדומות ולבנות. בארמון זה נהג דיומא לעבוד בקומת הקרקע ולנוח בקומה השנייה. שם הארמון מרמז למקום הכליאה של גיבור הספר הרוזן ממונטה כריסטו.

== אחרי דיומא ==
מהפכת 1848 פגעה קשה בהכנסותיו של דיומא והתיאטרון ההיסטורי שלו פשט רגל. בשנת 1853 מכר דיומא, בלחץ הנושים, את האחוזה. מכאן ואילך היא עברה מיד ליד עד שהתדרדרה. בשנת 1969, שלוש הקומונות של פורט-מארלי, פק, מרלי-לה-רואה ואגודת ידידי אלכסנדר דיומא רכשו את האחוזה והחלו לשקם אותה.

בשנת 1975 סווגה האחוזה כמונומנט היסטורי של צרפת, ובשנת 1987 נרשמה ככזו. חזיתות הבניין, גגות הבניין, חדר האורחים המורי בקומה השנייה, שאטו ד'איף, הגשר והפארק, הכניסה לשטח הטירה עם בנייני שירות ומזרקות נמצאים תחת הגנה.

== לקריאה נוספת ==
* [https://www.literarytraveler.com/articles/alexandre-dumas-and-monte-cristo/ ARTICLES Alexandre Dumas and Monte-Cristo] 

==קישורים חיצוניים==
* 

==הערות שוליים==

קטגוריה:צרפת: טירות
קטגוריה:אלכסנדר דיומא האב
קטגוריה:איל-דה-פראנס: מבנים
עוגת טיפת גשם

עוגת טיפת גשם (ביפנית: 水信玄餅, מיזו שינגן מוצ'י)<ref name=":2" /> היא קינוח העשוי ממים ואגר המזכיר טיפת גשם גדולה. הוא נהיה פופולרי לראשונה ביפן ב-2014 ולאחר מכן זכה לתשומת לב בין-לאומית.

== היסטוריה ==
ביפן הקינוח ידוע בשם מיזו שינגן מוצ'י (水信玄餅).<ref name=":2"></ref> העוגה היא התפתחות של הקינוח היפני "שינגן מוצ'י" (信玄餅), אשר פותח בשנות ה-60<ref name=":0"></ref> בהשראת "מוצ'י אבקאווה" (安倍川餅) מתוצרת מקומית, הנאכלת באופן מסורתי במהלך פסטיבל אובון במחוזות ימאנשי ושיזואוקה.<ref></ref>

שינגן מוצ'י, כמו אבקאווה מוצ'י, היא עוגת אורז ("מוצ'י") מכוסה בקינאקו (קמח סויה קלוי) וסירופ סוכר חום.<ref name=":1" /> היא נקראה על שמו של טקדה שינגן, דאימיו מפורסם ששלט על ימאנשי בתקופת סנגוקו. יש הטוענים כי הוא השתמש במוצ'י שהורכב מקמח אורז וסוכר כמאכל חירום בתקופות הלחימה.<ref name=":1"></ref><ref></ref><ref></ref>

=== מיזו שינגן מוצ'י ===
[[הר קאיקומה, מקור המים של מיזו שינגן מוצ'י]]
קינסייקן, אשר משרדיה הראשיים ממוקמים בבהאקשו, ימאנאשי, הביאה את הרעיון של מיזו שינגן מוצ'י.<ref name="Japan Info"></ref><ref></ref>

מיזו (水) פירושו מים, ושינגן מוצ'י (信玄餅) היא סוג של עוגת אורז מתוקה (מוצ'י) מתוצרת חברת קינסייקן. בשנה שלפני כן בשנת 2013, קינסייקן חקרה את הרעיון של הכנת מים אכילים.<ref name="Japan Info" /> הקינוח הפך לטרנדי ואנשים ערכו טיולים מיוחדים לאזור כדי לאכול את המנה.<ref name="Maitland 2018"></ref>

הקינוח הוצג ביריד האוכל של סמורגסבורד, ניו יורק, על ידי דארן וונג באפריל 2016.<ref name="Delish 2018"></ref><ref name="Strutner Aiken 2016"></ref> זמן קצר לאחר מכן, המסעדה Yamagoya שבלונדון פיתחה גרסה חדשה של הקינוח. הקינוח נמכר גם בערכות להכנה בבית.<ref name="Raindrop Cake 2017"></ref>

== תיאור ==
עוגת טיפות גשם עם [[קינאקו וקורומיצו]]
העוגה עשויה ממים מינרליים ואגר; ולכן, אין בה כמעט קלוריות. המים של המנה המקורית מתקבלים מהר קאיקומה שבדרום האלפים היפניים, והיא תוארה כבעלת טעם מתוק עדין. אגר הוא חלופה טבעונית לג'לטין שעשוי מאצות ים.

לאחר חימום המים והאגר מצננים את הנוזל. סירופ דמוי מולסה, הנקרא "kuromitsu", וקמח סויה, הנקרא kinako, משמשים כתוספות. המנה נראית כמו טיפת גשם שקופה, אם כי יש המשווים את הקינוח גם לשתלים בחזה ולמדוזות.<ref name="Maitland 2018" /> הקינוח חסר הטעם ברובו נמס כשהוא נכנס לפה ויש לאכול אותו מיד, או שהוא יימס ויתחיל להתאדות לאחר עשרים דקות.<ref name="Maitland 2018" />

== ראו גם ==
* המטבח היפני

== קישורים חיצוניים ==

== הערות שוליים ==

קטגוריה:קינוחים
קטגוריה:עוגות
אלכסנדר בלובשטיין

אלכסנדר אברמוביץ' בלובשטיין (ברוסית Александр Абрамович Блувштейн; 15 במאי 1910 – 20 באוקטובר 1984) היה קצין יהודי סובייטי אשר השתתף במלחמת העולם השנייה וזכה לאות גיבור ברית המועצות על חלקו בקרב דנייפר.

== קורות חיים ==
נולד בעיר קרמנצ'וג, עבד כפועל במפעל לייצור מכונות לחקלאות. התגייס לצבא האדום ב-1932. בשנת 1937 סיים בית ספר לקצינים. מהימים הראשונים של פלישת גרמניה הנאצית לברית המועצות - לחם בחזית.

במהלך קרב דנייפר תכנן הפיקוד של הצבא האדום לבצע מבצע הצנחת הכוחות בעורף הגרמני, במטרה להחליש את היכולת הגרמנית להגן על הגדה המערבית של נהר הדנייפר. גדוד צנחנים, בפיקודו של אלכסנדר בלובשטיין נטל חלק במבצע. הגדוד הוצנח בקרבת העיר קניב. הגדוד הוצנח באזור, בו היו ריכוזים גדולים של הכוחות הגרמנים. כתוצאה מכך מיד עם הנחיתה ניהלו החיילים קרבות קשים. כמו כן, היות שהצניחה בוצעה מגובה רב התפזרו הצנחנים בשטח גדול ונאלצו להילחם בקבוצות קטנות וללא קשר עם מטה המבצע. במצב זה הצליח אלכסנדר בלובשטיין לאסוף ולרכז תחת פיקודו חיילים מיחידות שונות, לארגנם לכוח מסודר בן של כ-150 לוחמים ולהתחיל בביצוע סדרה של תקיפות קווי הספקה ובסיסים עורפיים של הגרמנים. במשך כחודשיים הכוח בפיקודו של בלובשטיין פעל בעורף הגרמני, השמיד כלי רכב גרמנים וגע בכמה מאות חיילי אויב. בסוף נובמבר 1943 חבר הכוח בפיקודו של בלובשטיין אל כוחות הצבא האדום שהצליחו לצלוח את נהר הדנייפר באזור העיר צ'רקאסי. בלובשטיין נטל פיקוד על ראש הגשר בגדה המערבית והגן עליו עד שחטיבת טנקים הצליחה לצלוח את הנהר ולחבור אליו. על תפקודו במהלך המבצע, ב-אפריל 1944 הוענק לו אות גיבור ברית המועצות.

בהמשך מונה אלכסנדר בלובשטיין לסגן מפקד רגימנט חיל רגלים בדיוויזיה מס' 300. הוא נטל חלק בקרבות בחזית קרליה. בתחילת 1945 הועברה יחידתו אל החזית האוקראינית השלישית. בלובשטיין נטל חלק בקרבות לכיבוש הונגריה ואוסטריה, ולשחרור צ'כוסלובקיה.

לאחר המלחמה המשיך בשירות קבע עד לשנת 1958, אז השתחרר מן הצבא בדרגת פודפולקובניק. התיישב בעיר קייב, שם נפטר בשנת 1984.

==קישורים חיצוניים==

* [https://www.warheroes.ru/hero/hero.asp?Hero_id=4308 ביוגרפיה של אלכסנד בלובשטיין באתר "גיבורי המדינה"] 
* [https://www.jewmil.com/biografii/item/17-berezovskij-efim-matveevich ביוגרפיה באתר המוקדש ליהודים, לוחמי הצבא האדום במלחמת העולם השנייה] 

קטגוריה:יהודים מעוטרי גיבור ברית המועצות
קטגוריה:מקבלי עיטור לנין
קטגוריה:מקבלי עיטור הדגל האדום
קטגוריה:מקבלי עיטור המלחמה הפטריוטית הגדולה
קטגוריה:מקבלי עיטור הכוכב האדום
קטגוריה:יהודים אנשי הצבא האדום במלחמת העולם השנייה
קטגוריה:יהודים בכוחות המזוינים של ברית המועצות
קטגוריה:סובייטים שנולדו ב-1910
קטגוריה:סובייטים שנפטרו ב-1984
יושב ראש המועצה המחוקקת הפלסטינית

יושב ראש המועצה המחוקקת הפלסטינית (בערבית: رئيس المجلس التشريعي الفلسطيني) הוא יושב ראש המועצה המחוקקת הפלסטינית, הפרלמנט של הרשות הפלסטינית. מתוקף תפקידו הוא מנהל את אספות המועצה המחוקקת, ואף משמש באופן זמני כנשיא הרשות הפלסטינית, כשזה לא יכול למלא את תפקידו.

מאז 29 במרץ 2006 מכהן בתפקיד עזיז דוויק מחמאס, אף על פי שהמועצה המחוקקת הפלסטינית לא התכנסה מאז 2007.

== היסטוריה ==
המועצה המחוקקת הפלסטינית נבחרה לראשונה בבחירות הכלליות ב-1996, ואחמד קריע מפת"ח נבחר ליושב הראש שלו ב-7 במרץ 1996.

לאחר התפטרותו של ראש ממשלת הרשות הפלסטינית מחמוד עבאס (אבו מאזן) ב-6 בספטמבר 2003 הטיל נשיא הרשות הפלסטינית יאסר ערפאת על קריע את ראשות ממשלת מעבר, ובמקומו נבחר ליושב ראש רפיק א-נתשה.

ב-10 במרץ 2004 נבחר לתפקיד יושב הראש רוחי פתוח מפת"ח, וב-11 בנובמבר 2004 הפך לנשיא הזמני של הרשות הפלסטינית בעקבות מותו של ערפאת. הוא חזר לתפקידו כיו"ר המועצה המחוקקת ב-15 בינואר 2005, עם השבעתו של אבו מאזן לנשיא הרשות. בבחירות למועצה המחוקקת השנייה ב-2006 זכה חמאס ברוב ונציגו עזיז דוויק נבחר ליו"ר. עם זאת, המועצה מעולם לא כונסה בשל עימות חמאס–פת"ח ברצועת עזה והשתלטות חמאס על רצועת עזה, ודוויק עצמו נעצר ונכלא בישראל שלוש פעמים: ב-2006 בעקבות חטיפת גלעד שליט, ב-2012 וב-2014 בעקבות רצח שלושת הנערים.

== רשימת יושב הראש ==
{| class="wikitable" style="text-align:center"
!rowspan=2|#
!rowspan=2|שם(לידה–מוות)
!colspan=3|כהונה
!rowspan=2|מפלגה
|-
!תחילת כהונה
!סיום כהונה
!משך כהונה
|-
|bgcolor=yellow|1
|אחמד קריע
|7 במרץ 1996
|7 באוקטובר 2003
|7 שנים ו-213 ימים
|פת"ח
|-
|bgcolor=yellow|2
|רפיק א-נתשה
|3 בנובמבר 2003
|10 במרץ 2004
|128 ימים
|פת"ח
|-
|bgcolor=yellow|3
|רוחי פתוח
|10 במרץ 2004
|16 בפברואר 2006
|שנה ו-342 ימים
|פת"ח
|-
|bgcolor=green|4
|עזיז דוויק
|29 במרץ 2006
|מכהן
|
|חמאס
|}

== ראו גם ==
* המועצה המחוקקת הפלסטינית
* נשיא הרשות הפלסטינית
* ראש ממשלת הרשות הפלסטינית

== הערות שוליים ==

קטגוריה:הרשות הפלסטינית: פוליטיקה
For All the Dogs Scary Hours Edition

For All the Dogs Scary Hours Edition, ידוע גם כ-Scary Hours 3 הוא הוצאה מחודשת של אלבום האולפן השמיני של הראפר הקנדי דרייק, For All the Dogs, המהווה גם כהמשך למיני-אלבומיו השני והרביעי בהתאמה, Scary Hours (2018) ו-Scary Hours 2 (2021). הוא עתיד לצאת לאור ב-17 בנובמבר 2023, באמצעות חברות התקליטים OVO סאונד וריפבליק רקורדס.

== רקע ==
שישה שבועות בלבד לאחר צאת אלבום האולפן השמיני שלו, For All the Dogs, דרייק שיתף חדשות על הפרויקט ב-16 בנובמבר 2023.<ref></ref> את ההכרזה הוביל טריילר שצולם באולם רוי תומסון בטורונטו,<ref></ref> הכולל קריינות של דרייק, בה הוא משקף את המוטיבציה מאחורי תהליך היצירה.<ref></ref> הוא מבהיר כי אינו אוהב "היעלמויות ממושכות למען מסתורין" וקובע כי לא היה ב"מצב נפשי" דומה מאז הקלטת If You're Reading This It's Too Late (2015).<ref></ref> כל הרצועות נכתבו והוקלטו בחמשת הימים שקדמו לצאת ההוצאה המחודשת, כך שאף אחד מהחומרים לא נלקח מסשני הקלטות קודמים של For All the Dogs.<ref></ref> הוא התייחס לפרויקט כ"דבר הנכון" ש"התרחש מעצמו".<ref></ref>

== רשימת רצועות ==

== מיקומי שיא ==

==הערות שוליים==

קטגוריה:אלבומי 2023
קטגוריה:אלבומי דרייק
קטגוריה:אלבומים באנגלית
קטגוריה:אלבומי המשך
קטגוריה:אלבומי הפתעה
קטגוריה:אלבומי חברת OVO סאונד
קטגוריה:אלבומי חברת ריפבליק רקורדס
קטגוריה:אלבומים שהופקו על ידי בוי-1דה
קטגוריה:אלבומים שהופקו על ידי דה אלכימיסט
דורימון: מלחמת הכוכבים הקטנה של נוביטה 2021

דורימון: מלחמת הכוכבים הקטנה של נוביטה 2021 (ביפנית: ドラえもん: のび太の 宇宙小戦争 2021) הוא סרט אנימה יפני משנת 2022. זהו הסרט ה-41 בסדרת הסרטים בזיכיון של "דורימון", והוא משמש כרימייק לסרט השישי בסדרה שיצא לאקרנים במקור בשנת 1985.

הקרנת הבכורה של הסרט ביפן הייתה אמורה להתקיים במקור ב-5 במרץ 2021, אך בעקבות מגפת הקורונה הקרנת הבכורה של הסרט התעקבה והתקיימה לבסוף ב-4 במרץ 2022. בישראל, הופץ הסרט בבתי קולנוע ב-20 באוקטובר 2022,  עם דיבוב בעברית; עם הפצת הסרט, זאת המדיה הראשונה בזיכיון "דורימון" מאז סדרת האנימציה משנת 2005, כמו כן גם המדיה האחרונה בזיכיון, שדובבה לעברית.

מאוגוסט 2022 הסרט הפך זמין לצפייה באמזון פריים. החל מ-7 בדצמבר 2022 הסרט נמכר גם ב-DVD וב-Blu-Ray ביפן.

== תקציר העלילה ==
פאפי, חייזר זעיר ומנהיג כוכב לכת מרוחק, בורח לכדור הארץ על מנת להתחמק מכוחות מורדים שהשתלטו על כוכב הלכת שלו. דורימון, נוביטה וחבריהם צריכים כעת להסתיר את פאפי מהמורדים אשר מעוניינים להרוג אותו.

== צוות המדבבים ==
בהפקת הגרסה העברית, אשר הופקה על ידי אולמן מדיה, השתתפו בדיבוב הדמויות:
* אור אזולאי (דורימון)
* דור סרוגו (נוביטה נובי)
* ספיר דרמון (שיזוקה)
* גילן שחף (סונאו)
* סער בדישי (ג'יאן)
* דניאל מגון (פאפי)
* מיה אלון (פינה)
* יובל בינדר (לוקורוקו)
* יורם יוספסברג (דרקולול)
* אליעזר וייס (גנרל גילמור)
* גיא זיידמן (סגן פיסיה)
* יהלי ווטסון (דקיסוגי)
* צחי כהן (ג'נבו)

== אמצעי תקשורת אחרים ==
=== ספר ===
עלילת הסרט יצאה לשווקים גם ב-4 בפברואר 2022 במהדורת ספר אשר נכתב על ידי שודאי פוקושימה.

=== משחק וידאו ===
משחק נינטנדו סוויץ' המבוסס על הסרט נוצר על ידי FuRyu והיה אמור לצאת לשווקים ב-4 במרץ 2021, אך ההשקה של המשחק נדחתה בעקבות מגפת הקורונה. המשחק יצא לשווקים לבסוף ב-4 במרץ 2022.

== ראו גם ==
* דורימון

== קישורים חיצוניים ==
* 

* 

== הערות שוליים ==

קטגוריה:סרטים שיציאתם נדחתה בעקבות מגפת הקורונה
קטגוריה:סרטי 2022
קטגוריה:דורימון
קטגוריה:סרטי אנימה
קטגוריה:סרטי אנימה מ-2022
קטגוריה:סרטי אנימה שמבוססים על סדרות מאנגה
מרחב אשר

שוטרי סיור של תחנת משטרת עכו
תחנת משטרת זבולון
מרחב אשר הוא אחד משלושת המרחבים במחוז חוף של משטרת ישראל. המרחב מתפרס לאורך קו החוף, מראש הנקרה ועד חיפה. המרחב חולש במערב באזור תעשייה קישון ובתי הזיקוק, בדרום קריית טבעון, במזרח אבו סנאן ובצפון ראש הנקרה.

מפקד המרחב הנוכחי הוא ניצב משנה חיים סרגרוף.

== תחנות ==
תחנת משטרת נהריה
מרחב אשר מאגד 3 תחנות:
{| class="wikitable"
|+
!תחנה
!כתובת
!יישובים בגזרת התחנה
|-
|זבולון
|ההסתדרות 291, חיפה
|קריית טבעון, קריית אתא, קריית ים, קריית ביאליק, קריית מוצקין, קריית חיים, בסמת טבעון, רכסים, שער העמקים, בית זייד, רמת יוחנן, אפק, כפר חסידים
|-
|נהריה
|שדרות בן צבי פינת העצמאות, נהריה
|נהריה, לוחמי הגטאות, רגבה, ראש הנקרה, לימן, גשר הזיו, מנות, געתון, שתולה, שומרה, אדמית, חניתה, גורן
|-
|עכו
|ההגנה 16, עכו
|עכו, שמרת, עין המפרץ, כפר מסריק, יסעור, אחיהוד
|}
תחנת משטרת עכו

== הערות שוליים ==

קטגוריה:מרחבי משטרת ישראל
קטגוריה:מחוז חוף (משטרה)
סימבוליק ואן

לארי דארנל גריפין ג'וניור (באנגלית: ; נולד ב-3 באוגוסט 1976)<ref name=":0"></ref> הידוע בשם הבמה סימבוליק ואן (Symbolyc One) או S1, הוא מפיק מוזיקלי אמריקאי מווייקו, טקסס. הוא הקים את הפרויקט המוזיקלי סטריינג' פרוט פרוג'קט וחתום על חוזה עם Very GOOD Beats של קניה וסט כמפיק.

== ביוגרפיה וקריירה ==
גריפין נולד ב-3 באוגוסט 1976 בווייקו, טקסס. בחטיבת הביניים, הוא למד לנגן בסקסופון אלט וניגן בפסנתר לאורך שנות העשרה שלו. לאחר שהקים להקת היפ הופ ב-2007 עם בן דודו, הוא קיבל את התואר השני שלו בהנדסת שמע ממכללת מקלן הקהילתית.<ref name=":0" /> שיתופי הפעולה הבולטים של גריפין כוללים את "Power" מאת קניה וסט מתוך האלבום זוכה פרס גראמי, My Beautiful Dark Twisted Fantasy,<ref></ref> ו-"Best Thing I Never Had" מאת ביונסה מתוך אלבום האולפן הרביעי שלה, 4.<ref></ref>

בשנת 2015 עבד עם הזמרת-יוצרת האמריקאית מדונה על ששת השירים "", "", "", "", "" ו-"".<ref></ref> חמישה מתוכם נכללו באלבום האולפן השלושה-עשר שלה, .<ref></ref> השני מביניהם נגנז ופורסם במיני-אלבום נלווה שהופץ ב-16 במרץ 2015.<ref></ref>

בשנת 2022 השתתף בעבודות על אלבום האולפן השביעי של ביונסה, Renaissance.<ref></ref>

== דיסקוגרפיה ==
=== אלבומי אולפן ===
* 2008: The Music Box

== קישורים חיצוניים ==

== הערות שוליים ==

קטגוריה:מפיקים מוזיקליים אמריקאים
קטגוריה:פזמונאים אמריקאים
קטגוריה:אמריקאים שנולדו ב-1976
רסול דיאז

רסול ריקרדו אלייז'ה יוג'ין דיאז (באנגלית: Rasool Ricardo Elijah Eugene Diaz; נולדה ב-1 במאי 1990), הידועה גם בשם הבמה סול-גוט-היטס (SoolGotHits), היא פזמונאית ומפיקה מוזיקלית אמריקאית, הידועה בתור הכותבת והמפיקה של "Drunk in Love" מאת הזמרת-יוצרת האמריקאית ביונסה משנת 2013.<ref></ref>

בשנת 2015 זכתה בפרס גראמי הראשון שלה, בקטגוריית "שיר ה-R&B הטוב ביותר".<ref name=":0"></ref> היא זכתה בשלושה פרסי BMI.<ref></ref>

== קריירה ==
בשנת 2012 עבדה עם הראפר ליל ויין על "No Worries".<ref></ref> בשנה שלאחר מכן עבדה עם נלי, B.o.B, פיוצ'ר, 2 צ'יינז, ג'יי-זי וביונסה.<ref name=":1"></ref> עם האחרונה עבדה על הלהיט הבין-לאומי "Drunk in Love", שדורג במקום השני במצעד הבילבורד הוט 100, וזכתה בפרס גראמי בקטגוריית "שיר ה-R&B הטוב ביותר".<ref name=":0" /> בשנת 2014 עבדה עם טינשיי, טייאנה טיילור, ויז קאליפה וניקי מינאז'.<ref name=":1" /> בשנת 2015 עבדה עם טייגה בלבד, על שירו "".<ref></ref> בשנת 2016 עבדה עם פיוצ'ר על "All Right" ובהמשך עם יו גוטי.<ref></ref><ref></ref>

במהלך הוצאת האלבום Queen של ניקי מינאז' השתתפה דיאז בעבודה על "LLC" ו-"Miami".<ref></ref> בשנת 2018 עבדה על "Champagne Rosé" של הראפר קוואבו בהשתתפות הזמרת-יוצרת האמריקאית מדונה והראפרית קארדי בי.<ref></ref> בהמשך, עבדה עם גוצ'י מיין, 6ix9ine, סקי מאסק דה סלאמפ גאד, קורדאה, YG, פולו ג'י, א בוגי ויט דה הודי, מיגוס ודון טוליבר.<ref name=":1" />

== קישורים חיצוניים ==

== הערות שוליים ==

קטגוריה:פזמונאיות אמריקאיות
קטגוריה:זוכות פרס גראמי
קטגוריה:מפיקות מוזיקליות אמריקאיות
קטגוריה:אמריקאיות שנולדו ב-1990
פופ ניסיוני

פופ ניסיוני (באנגלית: Experimental pop) היא סוגה מוזיקלית של מוזיקת פופ שלא ניתן לסווג אותה בתוך גבולות מוזיקליים מסורתיים, כיוון שהיא מאופיינת בצלילים ניסיוניים והפקות שונות מאלה המאפיינות את מוזיקת הפופ הרגילה. הסוגה עשויה לשלב טכניקות ניסיוניות כמו מוזיק קונקרט, מוזיקה אליאטורית או אקלקטיות בהקשרי פופ. לעיתים קרובות, תהליך ההלחנה כרוך בשימוש באפקטים של הפקה אלקטרונית כדי לתמרן צלילים ועיבודים.

מוזיקת פופ ניסיונית התפתחה במקביל לג'אז הניסיוני כסוג חדש הנגזר ממוזיקה אוונגרדית. בתחילת שנות ה-60, היה נפוץ שמפיקים מוזיקליים, פזמונאים ומהנדסים בארצות הברית והממלכה המאוחדת ניסו ליצור מוזיקה חדשה בחופשיות מוחלטת עם שימוש בכלי נגינה וצלילים שלא אפיינו מוזיקת פופ רגילה.

== קישורים חיצוניים ==

== הערות שוליים ==

קטגוריה:סגנונות מוזיקליים - פופ
סויוז TMA-17M

סויוז TMA-17M (ברוסית:Союз TMA-17M) היא חללית סויוז ששוגרה לחלל ב-22 ביולי 2015 מקוסמודרום בייקונור ונחתה ב-11 בדצמבר 2015. החללית שוגרה למפגש עם תחנת החלל הבינלאומית כשעל סיפונה 3 אנשי צוות שהתווספו למשלחת מס' 44 לתחנת החלל הבין-לאומית.

==הצוות==
* אולג קונוננקו - מפקד
* קימיה יואי - מהנדס טיסה
* צ'ל לינדגרן - מהנדס טיסה

===צוות גיבוי===
* יורי מלנצ'נקו - מפקד
* טימותי פיק - מהנדס טיסה
* טימותי קופרה - מהנדס טיסה

==תיאור המשימה==
בגלל תקלות שהתרחשו במשגרים רוסים באביב 2015, שיגור החללית נדחה בחודשיים.

חללית "סויוז TMA-17M" שוגרה ב-22 ביולי 2015 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה.

החללית התחברה למודול "ראסווט" של תחנת החלל הבין-לאומית כעבור 6 שעות. באותה עת בתחנת החלל שהתה משלחת מס' 44 בפיקוד גנאדי פדאלקה.

צוות החללית הצטרף למשלחת מס' 44 לתחנת החלל הבין-לאומית שהחלה לפעול ב-11 ביוני. בהמשך הם עברו למשלחת מס' 45

"סויוז TMA-17M" נשארה מחוברת לתחנת החלל כחללית חירום.

ב-11 בדצמבר 2015 החללית התנתקה מתחנת החלל וחזרה לכדור הארץ. הנחיתה בוצע ללא בעיות מיוחדות וחללית נחתה בשטח קזחסטן.

עם ניתוק החללית מתחנת החלל החלה לפעול משלחת מס' 45 לתחנת החלל הבין-לאומית.

==קישורים חיצוניים==

* [http://www.spacefacts.de/mission/english/soyuz-tma-17M.htm מידע על הטיסה]
* [https://www.russianspaceweb.com/iss_soyuz_tma17m.html תיאור המשימה]

קטגוריה:תוכנית סויוז
קטגוריה:2015 ברוסיה
גינת דובנוב

גינת דובנוב (פארק משפחת דן)<ref></ref> היא גינה ציבורית הממוקמת במרכז תל אביב, ישראל, ושוכנת בחלקו האחורי של המשכן לאמנויות הבמה תל אביב. הפארק נקרא על שמו של שמעון דובנוב, היסטוריון, סופר יהודי-בלארוסי. הרחוב המשותף לשמו (רחוב דובנוב) מהווה את הגבול המערבי של הגן.

משפחות צעירות, סטודנטים ובעלי כלבים מבקרים כדרך קבע בפארק. הגינה מכילה מתקני שעשועים ומתקני כושר. בגינה מדשאות, שבילי הליכה ומקומות ישיבה מוצלים. בגינה ספסל נתינה שהוא חלק ממיזם נתינה בחסות עיריית תל אביב, בו השכנים מחליפים ביניהם פריטים וכך מפחיתים צריכה ושומרים על הטבע.<ref></ref> לעיתים מתקיימים בגינה חוגי צ'י קונג.<ref></ref>

==קישורים חיצוניים==

==הערות שוליים==

קטגוריה:תל אביב-יפו: גנים ופארקים
הנרי וודס

הנרי וודס (באנגלית: Henry Woods; 1764–1826) היה פוליטיקאי אמריקאי, שכיהן כחבר המפלגה הפדרליסטית בבית הנבחרים של ארצות הברית מטעם מחוז הקונגרס העשירי של פנסילבניה.

== ביוגרפיה ==
הנרי וודס נולד בבדפורד בשנת 1764 למשפחה של קצין. הוא למד בבית ספר מקומי והמשיך ללימודי משפטים. בשנת 1792 הוא קיבל הרשאה לעסוק בתחום ופתח משרד פרטי.

בשנת 1799 וודס נבחר לבית הנבחרים של ארצות הברית במקום דייוויד בארד. הוא כיהן בתפקיד עד לסיום הכהונה בשנת 1803.

לאחר סיום התפקיד ודס חזר לבדפורד והמשיך לעסוק בנדל"ן ומשפטים.

וודס נפטר בשנת 1826.

אחיו הבכור ג'ון וודס היה חבר קונגרס של ארצות הברית החל משנת 1815.

==קישורים חיצוניים==

* 

קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:אמריקאים שנולדו ב-1764
קטגוריה:אמריקאים שנפטרו ב-1826
מוחמד עבאס (כדורגלן)

מוחמד עבאס אחמד עבדאללה אל-בלושי (בערבית: محمد عباس احمد عبدالله البلوشي, בתעתיק מדויק: מחמד עבאס אחמד עבדאללה אלבלושי; נולד ב-30 בספטמבר 2002 באיחוד האמירויות הערביות) הוא כדורגלן אמירתי המשחק בעמדת הקשר ההתקפי בקבוצת אל-עין מליגת העל של איחוד האמירויות הערביות ובנבחרת איחוד האמירויות.

== קריירת מועדונים ==
עבאס גדל במחלקת הנוער של אל-עין, והחל לשחק בקבוצה הבוגרת של המועדון בשנת 2021 במסגרת ליגת העל של איחוד האמירויות הערביות.

== קריירה בינלאומית ==
ב-24 במרץ 2022 ערך עבאס את הופעת הבכורה שלו בנבחרת איחוד האמירויות הערביות, בהפסד 1-0 לנבחרת עיראק במסגרת מוקדמות מונדיאל 2022.

נכלל בסגל נבחרת איחוד האמירויות הערביות לטורניר גביע אסיה 2023.

== תארים ==
;אל-עין
* אליפות איחוד האמירויות הערביות (1): 2021/2022
* גביע הליגה האמירתית (1): 2021/2022

== קישורים חיצוניים ==

== הערות שוליים ==

קטגוריה:כדורגלנים אמירתים
קטגוריה:קשרי כדורגל אמירתים
קטגוריה:כדורגלני אל-עין
קטגוריה:כדורגלני נבחרת איחוד האמירויות הערביות
קטגוריה:כדורגלני גביע אסיה 2023
קטגוריה:ילידי 2002
יחיא נאדר

יחיא נאדר מוסטפא א-שריף (בערבית: يحيى نادر مصطفى الشريف, בתעתיק מדויק: יחיא נאדר מצטפא אלשריף; נולד ב-11 בספטמבר 1998 באיחוד האמירויות הערביות) הוא כדורגלן אמירתי המשחק בעמדת הקשר האחורי בקבוצת אל-עין מליגת העל של איחוד האמירויות הערביות ובנבחרת איחוד האמירויות.

== קריירת מועדונים ==
נאדר גדל במחלקת הנוער של אל-עין, והחל לשחק בקבוצה הבוגרת של המועדון בשנת 2018 במסגרת ליגת העל של איחוד האמירויות הערביות.

== קריירה בינלאומית ==
ב-7 ביוני 2022 ערך נאדר את הופעת הבכורה שלו בנבחרת איחוד האמירויות הערביות, בהפסד 2-1 לנבחרת אוסטרליה במסגרת מוקדמות מונדיאל 2022.

נכלל בסגל נבחרת איחוד האמירויות הערביות לטורניר גביע אסיה 2023.

== תארים ==
;אל-עין
* אליפות איחוד האמירויות הערביות (1): 2021/2022
* גביע הליגה האמירתית (1): 2021/2022

== קישורים חיצוניים ==

== הערות שוליים ==

קטגוריה:כדורגלנים אמירתים
קטגוריה:קשרי כדורגל אמירתים
קטגוריה:כדורגלני אל-עין
קטגוריה:כדורגלני נבחרת איחוד האמירויות הערביות
קטגוריה:כדורגלני גביע אסיה 2023
קטגוריה:אמירתים שנולדו ב-1998
עבדאללה אידריס

עבדאללה אידריס (בערבית: عبد الله إدريس, בתעתיק מדויק: עבדאללה אדריס; נולד ב-16 באוגוסט 1999 באיחוד האמירויות הערביות) הוא כדורגלן אמירתי המשחק בעמדת הבלם בקבוצת אל-ג'זירה מליגת העל של איחוד האמירויות הערביות ובנבחרת איחוד האמירויות.

== קריירת מועדונים ==
אידריס גדל במחלקת הנוער של אל-ג'זירה, והחל לשחק בקבוצה הבוגרת של המועדון בשנת 2018 במסגרת ליגת העל של איחוד האמירויות הערביות.

== קריירה בינלאומית ==
אידריס נכלל בסגל נבחרת איחוד האמירויות הערביות עד גיל 23 לטורניר גביע אסיה עד גיל 23 בשנת 2022, וערך שתי הופעות בטורניר.

ב-25 במרץ 2023 ערך אידריס את הופעת הבכורה שלו בנבחרת איחוד האמירויות הערביות, בתיקו 0-0 נגד נבחרת טג'יקיסטן במשחק ידידות.

נכלל בסגל נבחרת איחוד האמירויות הערביות לטורניר גביע אסיה 2023.

== תארים ==
;אל-ג'זירה
* אליפות איחוד האמירויות הערביות (1): 2020/2021
* הסופר קאפ האמירתי (1): 2021/2022

== קישורים חיצוניים ==

== הערות שוליים ==

קטגוריה:כדורגלנים אמירתים
קטגוריה:בלמי כדורגל אמירתים
קטגוריה:כדורגלני אל-ג'זירה (אבו דאבי)
קטגוריה:כדורגלני נבחרת איחוד האמירויות הערביות
קטגוריה:כדורגלני גביע אסיה 2023
קטגוריה:אמירתים שנולדו ב-1999
ח'אלד אל-האשמי

ח'אלד אל-האשמי (בערבית: خالد الهاشمي, בתעתיק מדויק: ח'אלד אלהאשמי; נולד ב-18 במרץ 1997 באיחוד האמירויות הערביות) הוא כדורגלן אמירתי המשחק בעמדת הבלם בקבוצת אל-עין מליגת העל של איחוד האמירויות הערביות ובנבחרת איחוד האמירויות.

== קריירת מועדונים ==
אל-האשמי גדל במחלקת הנוער של בניאס, והחל לשחק בקבוצה הבוגרת של המועדון בשנת 2016 במסגרת ליגת העל של איחוד האמירויות הערביות. בסך הכל ערך 101 הופעות ליגה במדי המועדון, בהן הבקיע שער אחד.

ב-1 ביולי 2023 חתם אל-האשמי באל-עין מליגת העל של איחוד האמירויות הערביות.

== קריירה בינלאומית ==
ב-29 במאי 2022 ערך אל-האשמי את הופעת הבכורה שלו בנבחרת איחוד האמירויות הערביות, בתיקו 1-1 נגד נבחרת גמביה במשחק ידידות.

נכלל בסגל נבחרת איחוד האמירויות הערביות לטורניר גביע אסיה 2023.

== קישורים חיצוניים ==

== הערות שוליים ==

קטגוריה:כדורגלנים אמירתים
קטגוריה:בלמי כדורגל אמירתים
קטגוריה:כדורגלני בניאס
קטגוריה:כדורגלני אל-עין
קטגוריה:כדורגלני נבחרת איחוד האמירויות הערביות
קטגוריה:כדורגלני גביע אסיה 2023
קטגוריה:אמירתים שנולדו ב-1997
פאביו לימה

פאביו וירז'יניו דה לימה (בפורטוגזית: Fábio Virginio de Lima, בערבית: فابيو فيرجينيو دي ليما, בתעתיק מדויק: פאביו פירג'יניו די לימא; נולד ב-30 ביוני 1993 באראסאז'י שבפאראיבה, ברזיל) הוא כדורגלן ברזילאי-אמירתי המשחק בעמדת הקשר ההתקפי בקבוצת אל-וסל מליגת העל של איחוד האמירויות הערביות ובנבחרת איחוד האמירויות.

== קריירת מועדונים ==
לימה שיחק בברזיל בקבוצות הבוגרות של ואסקו דה גאמה מליגת העל הברזילאית ואיקאסה ואתלטיקו גויאניינסה מליגת המשנה הברזילאית.

ב-21 ביולי 2014 חתם לימה באל-וסל מליגת העל של איחוד האמירויות הערביות.

== קריירה בינלאומית ==
בחודש פברואר 2020 קיבל לימה אזרחות אמירתית.

ב-12 באוקטובר 2020 ערך לימה את הופעת הבכורה שלו בנבחרת איחוד האמירויות הערביות, בהפסד 2-1 לנבחרת אוזבקיסטן במשחק ידידות. ב-29 במרץ 2021 הבקיע את שער הבכורה שלו בנבחרת, בניצחון 6-0 על נבחרת הודו במשחק ידידות.

נכלל בסגל נבחרת איחוד האמירויות הערביות לטורניר גביע אסיה 2023.

== קישורים חיצוניים ==

== הערות שוליים ==

קטגוריה:כדורגלנים אמירתים
קטגוריה:קשרי כדורגל אמירתים
קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני אתלטיקו גויאניינסה
קטגוריה:כדורגלני ואסקו דה גאמה
קטגוריה:כדורגלני אל-וואסל
קטגוריה:כדורגלני נבחרת איחוד האמירויות הערביות
קטגוריה:כדורגלני גביע אסיה 2023
קטגוריה:אמירתים שנולדו ב-1993
קטגוריה:ברזילאים שנולדו ב-1993